CELEX: 32013R0707
Language: fi
Date: 2013-07-23 00:00:00
Title: Komission täytäntöönpanoasetus (EU) N:o 707/2013, annettu 23 päivänä heinäkuuta 2013 , tiettyjen tavaroiden luokittelusta yhdistettyyn nimikkeistöön

25.7.2013   
            
            
               FI
            
            
               Euroopan unionin virallinen lehti
            
            
               L 200/8
            
         KOMISSION TÄYTÄNTÖÖNPANOASETUS (EU) N:o 707/2013,
   annettu 23 päivänä heinäkuuta 2013,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen kolmen kuukauden ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Jäsenvaltioiden tulliviranomaisten antamia sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 23 päivänä heinäkuuta 2013.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Seostamattomasta teräksestä valmistetut hitsatut putket, joiden poikkileikkaus on ympyrän muotoinen, joiden pituus on 3 tai 6 m, seinämien paksuus 2,6–3,6 mm ja ulkoläpimitta 33,7–114,2 mm ja joiden molemmissa päissä on urat.
                  Ne on tarkoitettu sprinklerijärjestelmien putkiksi.
                  
                      (1) Katso kuva.
               
               
                  7306 30 77
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 7306, 7306 30 ja 7306 30 77 mukaisesti.
                  Tavara täyttää objektiivisten ominaisuuksiensa ja piirteittensä perusteella nimikkeen 7306 vaatimukset. Mainittuun nimikkeeseen kuuluvat myös putket, joita käytetään esim. 84 ryhmän koneissa (ks. harmonoidun järjestelmän selitykset, nimike 7306).
                  Putkien käyttötarkoitus ei liity niiden objektiivisiin ominaisuuksiin, koska niiden muoto ei ole erityislaatuinen ja koska niitä ei ole sovitettu erityisiksi tunnistettaviksi tavaroiksi, minkä vuoksi niitä ei tullille esitettäessä voida tunnistaa nimikkeen 8424 mekaanisten nesteen tai jauheen ruiskutus-, hajotus- tai sumutuslaitteiden osiksi. Uria käytetään pelkästään putkien liittämiseen. Sen vuoksi luokittelu nimikkeeseen 8424 mekaanisten laitteiden osaksi ei tule kyseeseen.
                  Näin olen putket on luokiteltava CN-koodiin 7306 30 77 muiksi seostamattomasta teräksestä valmistetuiksi hitsatuiksi putkiksi.
               
            
         
      
         (1)  Kuva on ainoastaan ohjeellinen.